Ular Air Kecil (buruj) itu apa sih? Jelaskan dalam bahasa melayu ya

Ular Air Kecil, Hidra Kecil, Ular Air Selatan, Hidra Selatan, Ular Air Jantan, Hidra Jantan, atau Hydrus (Hyi) ialah sebuah buruj kecil di langit lepas selatan. Buruj ini pertama kali digambarkan dalam sebuah atlas samawi oleh Johann Bayer dalam karyanya pada 1603, Uranometria. Penjelajah dan ahli astronomer dari Perancis, Nicolas Louis de Lacaille, mencartakan bintang-bintang lebih cerah dan memberi bintang-bintang tersebut designasi Bayer pada 1756. Namnya bermaksud "ular air jantan", bertentangan dengan Hydra (Ular Air), sebuah buruj yang lebih besar yang mewakili ular air betina. Buruj ini kekal di bawah ufuk bagi kebanyakan pencerap di Hemisfera Utara.

Bintang tercerahnya ialah Beta Hydri yang bermagnitud 2.8, juga bintang cerah yang paling hampir dengan kutub samawi selatan. Berdenyut pada antara magnitud 3.26 dengan 3.33, Gamma Hydri ialah sebuah raksasa merah berubah yang kira-kira 60 kali ganda garis tengah Matahari kita. VW Hydri, salah sebuah nova kerdil paling cerah di langit, terletak berdekatan. Empat sistem bintang telah ditemui mempunyai planet luar suria sehingga kini, yang paling ketara HD 10180, yang boleh memegang sehingga sembila planet pendamping.